CELEX: 32003R0667
Language: mt
Date: 2003-04-11 00:00:00
Title: Ir-Regolament tal-Kummissjoni (KE) Nru 667/2003 tal-11 ta’ April 2003 li emenda ir-Regolament (KE) Nru 716/96 li adotta miżuri eċċezzjonali ta’ appoġġ għas-suq tal-laħam taċ-ċanga fir-Renju Unit

Avviż Legali Importanti

|

32003R0667

Official Journal L 096 , 12/04/2003 P. 0013 - 0013

		Ir-Regolament tal-Kummissjoni (KE) Nru 667/2003tal-11 ta’ April 2003li emenda ir-Regolament (KE) Nru 716/96 li adotta miżuri eċċezzjonali ta’ appoġġ għas-suq tal-laħam taċ-ċanga fir-Renju UnitIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni komuni tas suq tal-laħam taċ-ċanga u l-vitella [1], kif l-aħħar emendat bir-Regolament tal-Kummissjoni (KE) Nru 2345/2001 [2], u partikolarment l-Artikolu 39 tiegħu,Billi:(1) L-Artikolu 2(1) u (3) Regolament tal-Kummissjoni (KE) Nru 716/96 [3], kif l-aħħar emendat bir-Regolament (KE) Nru 1176/2000 [4], jistabbilixxi, respettivament, il-prezzijiet li għandhom jitħallsu għal kull kilogramm ta’ annimali li jidħlu fl-iskema maħsuba b’ dak ir-Regolament, u r-rata għal kull annimal li biha l-Komunità għandha tikkofinazja x-xiri ta’ l-annimali.(2) Sabiex jiġi stabbilit il-valur kurrenti stmat ta’ l-annimal in kwistjoni, għandu jkun ikkonsidrat il-mod kif svolġew il-prezzijiet fis-suq fir-Renju Unit mill-1997, id-data meta kien hemm l-aħħar tibdil ta’ prezzijiet u rati. Madankollu, f’dak il-perjodu l-ebda kwotazzjoni ta’ prezzijiet ma kienet irreġistrata għal baqar f’dak l-Stat Membru u huwa għalhekk xieraq li jittieħed in konsiderazzjoni l-mod kif svolġew il-prezzijiet għal annimali bħal dawn fis-swieq ġirien.(3) Konsegwentement, il-prezz għax-xiri tal-baqar għandu jitnaqqas b’ 20 %, u l-prezz għax-xiri ta’ annimali matul 30 xhar, bi 8 %. Ir-rata ta’ ko-finanzjament mill-Komunità għandha titnaqqas fuq dik il-bażi.(4) Ir-Regolament (KE) Nru 716/96 għandu b’hekk jiġi emendat.(5) Il-miżuri provvduti f’dan ir-Regolament huma b’ mod konformi ma’ l-opinjoni tal-Kumitat tat-Tmexxija tal-Laħam taċ-Ċanga u l-Vitella,ADOTTAT DAN IR-REGOLAMENT:Artikolu 1L-Artikolu 2 tar-Regolament (KE) Nru 716/96 huwa emendat kif ġej:1. Il-paragrafu 1 jiġi mibdul b’ dan li ġej:"1. Il-prezzijiet li għandhom jitħallsu għal produtturi jew l-aġenti tagħhom mill-awtorità lokali kompetenti tar-Renju Unit skond l-artikolu 1(1) għandhom ikunu:- EUR 0,64 għal kull kilogramm piż ta’ baqar,- EUR 0,83 għal kull kilogramm piż ta’ annimali oħrajn."2. L-ewwel sotto-paragrafu tal-paragrafu 3 huwa mibdul b’dan li ġej:"3. Il-Komunità għand tikkofinanzja l-ispejjeż minfuqa mir-Renju Unit għax-xiri li hemm referenza għalih taħt l-Artikolu 1(1) bir-rata ta’ EUR 233 għal kull ras fil-każ ta’ baqar, u EUR 302 għal kull ras fil-każ ta’ annimali li mhumiex baqar, għal kull annimal mixtri imbiċċer skond id-dispożizzjonijiet ta’ l-Artikolu 1."Artikolu 2Dan ir-Regolament għandu jidħol fis-seħħ fit-tielet jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.Dan għandu jgħodd għal annimali mixtrija mit-28 ta’ April 2003.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-11 ta’ April 2003.Għall-KummissjoniFranz FischlerMembru tal-Kummissjoni[1] ĠU L 160, tas-26.6.1999, p. 21.[2] ĠU L 315, ta’ l-1.12.2001, p. 29.[3] ĠU L 99, ta’ l-20.4.1996, p. 14.[4] ĠU L 131, ta’ l-1.6.2000, p. 37.--------------------------------------------------